### Beslutning

Godkendt.

### Sagsfremstilling

## Resume og sagens baggrund

På investeringsoversigten er der afsat 1,5 mio. kr. i 2024 og 1,5 mio. kr. i 2025 i rådighedsbeløb, i alt 3,0 mio. kr., til at vedligeholde og renovere Trænings og Rehabiliteringscenter Høng (TRC Høng). Der søges om en
anlægsbevilling på 3,0 mio. kr. til vedligehold og renovering.

## Indstillinger

Direktøren indstiller at 1,5 mio. kr. fra investeringsoversigten fra 2025 fremrykkes til 2024, så rådighedsbeløbet i 2024 udgør 3,0 mio. kr.

Der søges om en anlægsbevilling på 3,0 mio. kr. til vedligehold og renovering af TRC Høng, finansieret af rådighedsbeløbet i 2024.

## Behandling

Ældre- sundhedsudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2024 og 2025 er der afsat et rådighedsbeløb på i alt 3,0 mio. kr.,
til at vedligeholde og renovere Trænings og Rehabiliteringscenter Høng (TRC Høng) tidl. Odinscenteret. Der søges om en anlægsbevilling på 3 mio. kr. til vedligehold og renovering. Anlægsbevillingen vil primært blive disponeret til udskiftning af gulvoverflader og maling. Vedligeholdelsesoverblikket defineres i samarbejde med personalet på TRC Høng.

## Økonomiske konsekvenser

Der gives en anlægsbevilling på 3,0 mio. kr. til vedligehold og renovering. Bevillingen finansieres af det afsatte rådighedsbeløb i 2024 og af det fremrykkede rådighedsbeløb fra 2025 til 2024. Restrådighedsbeløbet vil herefter udgøre 0 kr.

[adresse] bemærkninger er indarbejdet i sagen.

### Sagens forløb

04-03-2024 Ældre- og Sundhedsudvalget
Anbefales.
13-03-2024 Økonomiudvalget
Anbefales.